stanford-oval/wikipedia huggingface dataset:
Evenkia
Maantiede ja luonto

Evenkia sijaitsee Keski-Siperian ylängön keskiosassa. Idässä se rajoittuu Sahan tasavaltaan ja Irkutskin alueeseen, etelässä Krasnojarskin aluepiirin Kežman, Bogutšanyn, Motyginon ja Severo-Jeniseiskin piireihin, lännessä Turuhanskin ja pohjoisessa Taimyrin piireihin. Noin neljännes piirikunnasta sijaitsee pohjoisen napapiirin pohjoispuolella. Korkein kohta on Putoranan laakioon kuuluva Kamen (1 701 metriä merenpinnasta).
Ilmasto on mantereellinen. Talvi on pitkä ja ankara, kesä lyhyt ja lämmin. Tammikuun keskilämpötila on alueen keskiosassa –36,8°, heinäkuun keskilämpötila 15,5°. Vuotuinen sademäärä on 300–500 mm.
Suurimmat joet ovat Jenisein oikeanpuoleiset sivujoet Ala-Tunguska ja Kivinen-Tunguska. Evenkiasta saavat alkunsa myös Jenisen sivujoki Kureika sekä pohjoiseen virtaava Hatangan sivujoki Kotui. Alueella on paljon järviä.
Taigametsät käsittävät neljä viidesosaa pinta-alasta. Tärkeimmät puulajit ovat lehtikuusi, kuusi ja mänty. Pohjoisosassa noin kymmenen prosenttia pinta-alasta on tundraa. Seudulla on laajoja ikirouta-alueita.
Eläinkunta on rikas. Turkiseläimiä ovat soopeli, orava ja siperiannäätä. Muita nisäkkäitä ovat karhu, metsäjänis, ahma, siperianmaaorava, piisami, lumikko, kettu, susi, peura ja hirvi. Linnuista tavataan metsoa, teertä, pyytä ja riekkoa. Joissa ja järvissä esiintyy siperiansampea, sterlettiä, siperianjokilohta, siikaa, peledsiikaa, pohjanharjusta, madetta, haukea, ahventa ja ruutanaa .
Maaperän luonnonvaroja ovat kivihiili, rautamalmi, grafiitti, maasälpä, öljy ja maakaasu.
Väestö

Piirin väkiluku oli vuoden 2010 väestönlaskennassa 16 253. Ainoa kaupunkimainen taajama on Tura, jossa oli 5 535 asukasta (34,1 % piirin väestöstä). Muista asutuskeskuksista suurimmat ovat Baikit (3 513 asukasta) ja Vanavara (3 153). Keskimääräinen asukastiheys on 0,0212 henkeä neliökilometrillä (2010).
Vuonna 2002 venäläiset muodostivat 61,9 % Evenkian väestöstä, evenkit 21,5 %, jakuutit 5,6 %, ukrainalaiset 3,1 % ja ketit 1,2 %.
Väestöstä 99,5 % osaa venäjää, 11,9 % evenkiä ja 5,2 % jakuuttia. Evenkeistä 53,4 % puhuu evenkin kieltä.
Evenkian asukasluku on ollut laskussa Neuvostoliiton hajoamisesta lähtien. Varsinkin venäläisiä ja ukrainalaisia on muuttanut pois alueelta. Tämä käy ilmi, kun vertaa vuosien 1989 ja 2002 kansallisuusjakaumia. Vuonna 1989 Evenkiassa asui noin 24 000 henkeä, joista venäläisiä oli 67,5 %, pohjoisia alkuperäiskansoja 15,2 % (evenkejä 14,0 % ja kettejä 0,7 %), ukrainalaisia 5,3 % ja jakuutteja 3,8 %.
Hallinto

Evenkian piirillä on Krasnojarskin aluepiirin sisällä laissa säädetty erityisasema, jonka tarkoituksena on sen etujen huomioon ottaminen aluetason päätöksenteossa.
Vuoteen 2004 saakka Evenkian autonominen piirikunta oli jaettu kolmeen piiriin. Nykyiseen piiriin kuuluu sen hallinnollisen keskuksen Turan lisäksi 22 maaseutuasutusta ja kylää, jotka on jaettu Ilimpejan, Baikytin ja Tungussko-Tšunskin ryhmiin.
Piirin kansanedustuselin on piirineuvosto, jonka 23 jäsentä edustavat jokainen yhtä piirin asutuksista. Sen puheenjohtajana toimii piirin päämies. Toimeenpanovaltaa käyttää piirihallinto ja sen päämies.
Piirin päämiehenä toimii vuodesta 2005 lähtien Pjotr Suvorov. Piirihallinnon päämieheksi valittiin samaan aikaan Jaroslav Malaši.
Liikenne

Evenkialla ei ole rautatie- tai säännöllistä maantieyhteyttä. Suurin osa tavaroista kuljetetaan laivoilla kevään ja syksyn lyhyiden liikennöintikausien aikana. Tärkeimmät joet, Podkamennaja ja Nižnjaja Tunguska, ovat liikennöintikelpoisia vuosittain vain kolmen–neljän viikon ajan. Talvella tavaraliikennettä hoidetaan talviteitä pitkin.
Krasnojarskin ja Turan välillä on päivittäinen lentoyhteys. Krasnojarskista lennetään kaksi kertaa viikossa myös Baikitiin ja Vanavaraan. Turasta, Baikitista ja Varnavarasta on säännöllistä lentoliikennettä piirin muihin taajamiin.
Talous

Pääelinkeinoja ovat elintarvike-, metsä- ja puunjalostusteollisuus sekä poronhoito, kalastus, turkiseläinten metsästys ja -tarhaus. Vuoriteollisuus tuottaa kivihiiltä, grafiittia ja kalsiittia. Lisäksi tuotetaan sähköenergiaa.
Historia

Seudun kantaväestöä ovat metsästystä, kalastusta ja poronhoitoa harjoittaneet evenkit. 1600-luvun alkupuolella alue liitettiin Venäjään, ja evenkit joutuivat maksamaan jasakkiveroa.
Vuonna 1908 alueella tapahtui Tunguskan räjähdys.
1920-luvulla seudulle syntyi Turuhanskin piirin alaisuudessa toimineita alkuperäisväestön edustuslaitoksia. Vuonna 1927 perustettiin Ilimpejan (keskuspaikka Tura) ja Baikitin piirit. Joulukuussa 1930 muodostettiin Evenkien kansallinen piirikunta, joka vuonna 1977 sai autonomisen piirikunnan aseman. Maatalouden kollektivisoinnin aikana nomadielämää harjoittaneet evenkit asutettiin pysyviin asutuksiin. Kolhooseissa ja sovhooseissa alettiin harjoittaa maanviljelyä, karjataloutta ja turkiseläinten kasvatusta. Seudulle syntyi myös vuoriteollisuutta.
Neuvostoliiton hajottua Evenkiasta tuli yksi Venäjän federaation jäsenistä eli subjekteista, joka samalla kuului myös toisen subjektin eli Krasnojarskin aluepiirin yhteyteen. 17. huhtikuuta 2005 pidetyn kansanäänestyksen perusteella Evenkian autonominen piirikunta liitettiin Krasnojarskin aluepiiriin 1. tammikuuta 2007.
Aiheesta muualla

Wikimedia Commonsissa on kuvia tai muita tiedostoja aiheesta .
Evenkian piirin sivusto (Arkistoitu – Internet Archive) (venäjäksi), (englanniksi)
Krasnojarskin aluepiirin piirijako
Kaupunkipiirit:


Atšinsk •
Bogotol
Borodino •
Divnogorsk •
Jeniseisk •
Kansk •
Kedrovyi •
Krasnojarsk •
Lesosibirsk •
Minusinsk •
Nazarovo •
Norilsk •
Šarypovo •
Solnetšnyi •
Sosnovoborsk •
Zelenogorsk •
Železnogorsk
Piirit:


Aban •
Atšinsk •
Balahta •
Berjozovka •
Biriljussy •
Bogotol •
Bogutšany •
Bolšaja Murta •
Bolšoi Upui •
Dzeržinskoje •
Evenkia •
Idrinskoje •
Ilanski •
Irbeiskojen •
Jemeljanovo •
Jeniseisk •
Jermakovskoje •
Kansk •
Kazatšinskojen piiri •
Karatuzkoje •
Kežma •
Kozulka •
Krasnoturansk •
Kuragino •
Mana •
Minusinsk •
Motygino •
Nazarovo •
Nižni Ingaš •
Novosjolovo •
Partizanskoje •
Pirovskoje •
Rybnoje •
Sajan •
Šarypovo •
Severo-Jeniseiski •
Suhobuzimskoje •
Šušenskoje •
Taimyr •
Tasejevo •
Turuhansk •
Tjuhtet •
Ujar •
Užur
Taigaa Evenkian piirissä.
John Hein

| Mitalit> Maa:   Yhdysvallat.Miesten vapaapaini. Olympialaiset  | Mitalit> Maa:   Yhdysvallat.Miesten vapaapaini. Olympialaiset  | Mitalit> Maa:   Yhdysvallat.Miesten vapaapaini. Olympialaiset  | Maa:   Yhdysvallat> Miesten vapaapaini. |
| --- | --- | --- | --- |
|  Hopeaa | St. Louis 1904 | 47,6 kg |  |
John C. Hein (27. tammikuuta 1886 New York – 29. elokuuta 1963 New York) oli yhdysvaltalainen vapaapainija ja olympiamitalisti. Hän voitti hopeaa St. Louisin olympialaisissa 1904 alle 47,6-kiloisten sarjasta, joka oli kisojen kevyin painoluokka. Hein edusti seuratasolla Boys' Club of New Yorkia. Hän myös nyrkkeili painimisensa ohessa ja valmensi aktiiviuransa jälkeen Benny Leonardia, joka oli 1920-luvulla kevyen sarjan maailmanmestari.
Jevgeni Nurmla

Jevgeni Nurmla vuonna 2014.
Jevgeni Nurmla (s. 16. toukokuuta 1959 Tartto[lähde? ]) on virolainen tietokilpailija. Hän oli virolaisen tietokilpailuseuran oli Eesti mälumänguliidun jäsen vuosina 1999–2008. Nurmla on myös käsipallotuomari.[lähde? ]
Maaliskuussa 2004 Nurmlasta tuli ensimmäinen 500 000 kruunun voittaja Kes tahab saada miljonaariks  -tietokilpailussa, joka on vironkielinen versio Haluatko milljonääriksi? -ohjelmasta.
John Heisman

John Heisman
John William Heisman (23. lokakuuta 1869 Cleveland, Ohio – 3. lokakuuta 1936) oli yhdysvaltalainen amerikkalaisen jalkapallon pelaaja ja valmentaja.
Heisman syntyi Ohion Clevelandissa ja valmistui Titusville High Schoolista Pennsylvaniassa 1887. Hän pelasi sen jälkeen Brownin yliopistossa 1887–1889 ja Pennsylvanian yliopistossa 1890–1891.
Heisman saavutti mainetta valmentajana useissa yliopistoissa ja pääsi College Football Hall of Fameen postuumisti vuonna 1954. Heisman Trophy on nimetty hänen mukaansa.
Jenny Robson

| Jenny Robson |
| --- | --- |
 Jenny Robson vuonna 2012.
Henkilötiedot
Syntynyt: 1975 (ikä 48–49)
Kansalaisuus:  Suomi
Ammatti:  laulaja, säveltäjä ja musiikinopettaja
Muusikko
Tyylilajit:  jazz
Soittimet:  piano, laulu
Aiheesta muualla
Kotisivut
  [ Muokkaa Wikidatassa ] [ ohje ]  
Jenny Robson (s. 1975) on suomalainen jazzlaulaja, säveltäjä ja musiikinopettaja. Hän on julkaissut kaksi soololevyä, Jenny Robson (2003) ja Butterfly Life (2006).
Robson laulaa muun muassa a cappella -yhtye JimJamMurMurissa ja on toiminut UMO Jazz Orchestran solistina marraskuussa 2003 ja tammikuussa 2005. Vuonna 1989 Robson lauloi Edward Vesalan lastenlevyllä Afrikan tähdet.[lähde? ]
Robson opiskeli klassista pianonsoittoa Itä-Helsingin musiikkiopistossa vuoteen 1990. Vuonna 1994 hän kirjoitti ylioppilaaksi Sibelius-lukiosta.[lähde? ] Hän opiskeli Oulunkylän pop- & jazzkonservatoriossa 1995–1996. Vuonna 2003 Robson valmistui musiikin maisteriksi Sibelius-Akatemian jazzosastolta pääaineenaan jazzlaulu. Hän suorittaa jatko-opintoja samalla osastolla.
Tammikuussa 1997 Robson esiintyi UMO:n Nuorten solistien konsertissa. Vuonna 1998 hän voitti suomalaisen Lady Summertime -jazzlaulukilpailun. Robson perusti oman yhtyeensä, Jenny Robson Bandin, vuonna 1999. Ensimmäisen sooloalbumi Jenny Robson ilmestyi omakustanteena vuonna 2003. Robson sanoitti kaikki ensimmäisen levynsä kappaleet ja sävelsi suuren osan. Toista levyään hän sävelsi taiteilijaresidenssissä Costa Ricassa vuonna 2005. Butterfly Life ilmestyi vuonna 2006. Sen myötä syntyi Jenny Robson Acoustic Band, jossa soittivat muiden muassa basisti Ville Herrala ja rumpali Jussi Lehtonen. Yhtye teki Jazzliiton kiertueen maaliskuussa 2007. Robson on osallistunut Jazzliiton kiertueelle myös vuosina 2002 ja 2008 JimJamMurMurin kanssa.
Vuodesta 1999 Robson on opettanut jazzlaulua Sibelius-Akatemiassa ja laulua Espoon pop- & jazzopisto Ebelissä. Hän opetti laulua Keski-Pohjanmaan konservatoriossa 2001–2003 ja toimi opettajana Sibelius-Akatemian jazzleireillä 2002–2005. Robson on toiminut myös Karelia-ammattikorkeakoulussa päätoimisena tuntiopettajana.
Robson on Tasavallan Presidentti -yhtyeen laulusolistin Frank Robsonin tytär.
Diskografia

Jenny Robson: Jenny Robson (omakustanne,  2003)
Jenny Robson: Butterfly Life (Impala,  2006)
Aiheesta muualla

Robson Jenny Concis. Arkistoitu 28.4.2021. Viitattu 28.4.2021.
Jenny Robson Taideyliopisto. Viitattu 28.4.2021.
Jim Hines

| Mitalit | Mitalit | Mitalit |  |
| --- | --- | --- | --- |
|  Jim Hines |  Jim Hines |  Jim Hines |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | México 1968 | 100 m |  |
|  Kultaa | México 1968 | 4×100 m |  |
James Ray ”Jim” Hines (10. syyskuuta 1946 Dumas, Arkansas – 3. kesäkuuta 2023) oli yhdysvaltalainen pikajuoksija ja olympiavoittaja. Hines oli ensimmäisenä 10 sekunnin alittaja 100 metrin juoksussa. Hän piti 15 vuotta hallussaan 100 metrin juoksun maailmanennätystä rikottuaan Armin Haryn ennätyksen.
Ura

Hines syntyi Arkansasin Dumasissa, mutta varttui Kalifornian Oaklandissa, jossa hän valmistui McClymonds High Schoolista vuonna 1964. Nuorempana hän pelasi baseballia kunnes hänen juoksijan lahjat huomattiin, ja hänestä tuli pikajuoksija. Vuonna 1968 Yhdysvaltojen mestaruuskilpailuissa Sacramentossa Hinesistä tuli ensimmäinen mies, joka virallisesti rikkoi 10 sekunnin rajan 100 metrin juoksussa. Hän juoksi kilpailun välierässä käsiajanotolla ajan 9,9, vaikka epävirallisella sähköisellä ajanotolla ajaksi saatiinkin 10,03. Samassa juoksussa Hinesin perässä tulleelle Ronnie Ray Smithille (sähköaika 10,13) ja myöhemmässä välierässä juosseelle Charles Greenelle (sähköaika 10,09) mitattiin käsiajanotolla myös aika 9,9. Finaalin voitti Greene, Hinesin jäädessä toiseksi. Edellisenä vuonna miesten järjestys oli ollut toisin päin 100 jaardin kisassa.
Joitain kuukausia myöhemmin Méxicon olympialaisissa Hines voitti 100 metrin olympiakultaa. Viralliseksi ajaksi sähköisellä ajanotolla saatiin 9,95. Se oli uusi maailmanennätys ja ensimmäinen 10 sekunnin alitus sähköisellä ajanotolla. Hines oli mukana myös toisessa maailmanennätyksessä, kun Yhdysvaltojen 4 x 100 metrin joukkue voitti olympiakultaa ennätysajalla.
Olympialaisten jälkeen Hines tavoitteli uraa amerikkalaisen jalkapallon pelaajana Miami Dolphins -joukkueessa, mutta ei menestynyt siinä.
Hinesin 100 metrin maailmanennätys säilyi poikkeuksellisen pitkään. Vasta vuonna 1983 Calvin Smith rikkoi sen ajalla 9,93.
Juomalaulu (kappale)

| ”Juomalaulu” Spekti mukana Tasis |
| --- | --- | --- |

Singlen tiedot
 Albumilta: Diktaattorimies
 Julkaistu: 16. elokuuta 2013
 Tuottaja(t): Spekti, Emmi Hänninen, Iso H, OP Beats, Tasis
 Tyylilaji: rap, pop
 Kesto: 03.35
 Levy-yhtiö: Rähinä Records
Spektin muut singlet
| ”Loppuviikko” 2013 | ”Juomalaulu” 2013 | ”Vinkkii DJ:lle” 2013 |
Tasiksen muut julkaisut
| ”Loppuviikko” 2013 | ”Juomalaulu” 2013 | ”Macho Fantastico” 2014 |
"Juomalaulu" on rap-artisti Spektin kolmas single hänen debyyttialbumiltaan Diktaattorimies. Kappale julkaistiin 16. elokuuta 2013 Rähinä Recordsin kautta. Kappaleen kertosäkeellä vierailee Tasis. "Juomalaulun" kertosäe ja viimeinen säkeistö on lainattu suoraan Freud Marx Engels & Jung -yhtyeen saman nimisestä kappaleesta.
Kappaleen musiikkivideolla nähdään Mika Salo, Arman Alizad, Mehdi Younes, Jasper Pääkkönen, Andrei Alén, Sami Lepistö, Tomi Björck, Ilari Sahamies ja Timo Pieni Huijaus. Videon on ohjannut Aku Louhimies.
"Juomalaulu" nousi parhaimmillaan Suomen virallisen singlelistan seitsemännelle sijalle. Sijoitus oli sama Suomen virallisella latauslistalla.
Kappaleet

Juomalaulu – 3.35
Listasijoitukset

| Lista | Paras sijoitus |
| --- | --- |
Suomen virallinen singlelista: 7 
Suomen virallinen latauslista: 7
John Spencer

| John Spencer> John Speshock Jr..Henkilötiedot |
| --- | --- |
Syntynyt: 20. joulukuuta 1946 New York, Yhdysvallat
Kuollut: 16. joulukuuta 2005 (58 vuotta) Los Angeles, Yhdysvallat
Kansalaisuus:   Yhdysvallat
Ammatti:  näyttelijä
Näyttelijä
Aktiivisena:  1963–2005
Aiheesta muualla
IMDb
Elonet
John Spencer (20. joulukuuta 1946 New York – 16. joulukuuta 2005 Los Angeles) oli yhdysvaltalainen näyttelijä.
Spencer syntyi alempaan keskiluokkaan kuuluneeseen perheeseen New Yorkissa ja vietti lapsuutensa Totowassa New Jerseyssä. Hän kirjautui vuonna 1963 Professional Children's School -esiintymiskouluun New Yorkissa, missä hänen opiskelutovereitaan olivat mm. Liza Minnelli ja viulisti Pinchas Zukerman. Spencer tunnetaan kenties parhaiten vuosina 1999–2006 esitetystä draamasarjasta West Wing, jossa hän näytteli Valkoisen talon kansliapäällikkö Leo McGarryä. Spencer palkittiin roolistaan parhaalla sivuosan Emmyllä vuonna 2002, ja hän näytteli sarjassa kuolemaansa saakka. Spencer esiintyi myös mm. tv-sarjassa L.A. Law sekä elokuvissa Cop Land, Neuvottelija ja The Rock – paluu helvettiin, jossa hän tulkitsi fiktiivisen FBI-johtajan James Womackin roolin. Spencer kuoli sydänkohtaukseen sairaalassa Los Angelesissä joulukuussa 2005, vain neljä päivää ennen 59-vuotispäiväänsä. Hänen kuolemansa käsikirjoitettiin tv-sarjaan West Wing, jossa varapresidenttiehdokkaaksi päätynyt Leo McGarry menehtyi äkilliseen sairauskohtaukseen vaalipäivän iltana. Tunnetuimman roolihahmonsa Leo McGarryn tavoin myös Spencerillä oli ollut nuorempana alkoholiongelma.
Aiheesta muualla

John Spencerin muistokirjoitus Helsingin Sanomissa
John Spencer (I) Internet Movie Databasessa. (englanniksi)
Just-in-time-oppiminen

Just-in-time-oppimisessa tietoa ja taitoa opitaan sitä mukaa kuin sitä tarvitaan eteentulevan ongelman ratkaisemiseen ts. oppiminen pyritään sijoittamaan ongelmanratkaisun yhteyteen. Nykyaikana on mahdollista hakea tietoa juuri silloin kun sitä tarvitaan, jolloin oppiminen muuttuu just in time -oppimiseksi. Just-in-time-oppimiseen voi sisältyä seuraavia vaiheita:
Opiskelija perehtyy opittavaan asiaan ja suorittaa siihen liittyvät ennakkotehtävät
Opettaja arvioi ennakkotehtävät ja valitsee ennakkotehtävistä haastavimmat käsiteltäväksi luennolla.
Opiskelijat yhdessä opettajan kanssa käsittelevät opittavaa asiaa
Jevgeni Paltšikov

Jevgeni Andrejevitš Paltšikov (ven. Евгений Андреевич Пальчиков, s. 12. lokakuuta 1968) on venäläinen kuulantyöntäjä. Hänen ennätyksensä on 20,94 metriä toukokuulta 1994.
Paltšikov saavutti alle 20-vuotiaiden EM-kilpailuissa 1987 hopeaa tuloksella 18,16. MM-kilpailuissa 1993 hän sijoittui neljänneksi ja sisäratojen EM-kilpailuissa 1994 seitsemänneksi. Vuonna 1996 Paltšikov voitti Venäjän mestaruuden tuloksella 19,71. Samana vuonna hän edusti Venäjää Atlantan kesäolympialaisissa, muttei selviytynyt finaaliin.
Fear of a Blank Planet

| Fear of a Blank Planet Porcupine Tree |
| --- | --- | --- |

Studioalbumin tiedot
 Äänitetty : lokakuu–joulukuu 2006
 Julkaistu: 16. huhtikuuta 2007 (EU) 24. huhtikuuta 2007 (USA)
 Tuottaja(t): Steven Wilson Porcupine Tree
 Tyylilaji: progressiivinen rock
 Kesto: 50.53
 Levy-yhtiö: Roadrunner Records (EU) Atlantic (USA) WHD (JPN)
Listasijoitukset
  Suomen virallinen lista: 16.
Porcupine Treen muut julkaisut
| Deadwing 2005 | Fear of a Blank Planet 2007 | Nil Recurring (EP) 2007 |
Fear of a Blank Planet on englantilaisen progressiivisista rockia soittavan Porcupine Tree -yhtyeen yhdeksäs studioalbumi. Albumi ilmestyi Euroopassa 16. helmikuuta ja  Yhdysvalloissa 24. helmikuuta 2007. Yhtyeen johtohahmo Steven Wilson on sanonut albumin nimen olevan suora viittaus Public Enemyn vuonna 1990 julkaistuun albumiin Fear of a Black Planet. Hän sanoo näkevänsä tietotekniikan modernimpana, 2000-luvun ongelmana, toisin kuin mihin Public Enemyn levy viittaa.
Albumi nousi Suomen virallisen listan sijalle 16.
Historia

Albumin kappaleet, lukuun ottamatta kappaletta ”Way Out of Here”, esitettiin ensimmäistä kertaa Arriving Somewhere -livejulkaisun promootiokiertueella syys-marraskuussa 2006. Albumin ollessa äänitysvaiheessa Robert Fripp, King Crimsonin kitaristi, ilmoitti vierailevansa levyllä kappaleessa ”Nil Recurring”. Kappale ei lopulta päätynyt levylle, mutta se julkaistiin 4-kappaleisella EP:llä vuonna 2007.
Fear of a Blank Planetin julkaisua edeltäneiden kahden kuukauden aikana osia albumin kappaleista julkaistiin Internetissä. 21. helmikuuta 2007 yhtyeen MySpace-sivulle lisättiin otteita jokaisesta albumin kappaleesta. Samat otteet lisättiin myös albumin omalle minisivustolle. Nimikappale julkaistiin 6. maaliskuuta 2007 iTunes Storessa Wilsonin toisen yhtyeen, Blackfieldin, uuden Blackfield II -albumin kylkiäisenä. 12. huhtikuuta 2007 Fear of a Blank Planet julkaistiin osassa Eurooppaa neljää päivää aikaisemmin kuin oli suunniteltu.
16. huhtikuuta 2007 yhtyeen MySpace-sivulla julkaistiin nimikappaleen musiikkivideo, joka kuitenkin jouduttiin ottamaan lähes välittömästi pois esiltä julkaisupäivänä tapahtuneen Virginia Techin verilöylyn takia. 25. huhtikuuta lähtien video oli kuitenkin saatavilla albumin minisivustolla. Videon ohjasi Lasse Hoile.
Porcupine Tree aloitti sekä Euroopan että Yhdysvallat kattaneen albumin promootiokiertueen, Tour of a Blank Planetin, Glasgow’sta 18. huhtikuuta 2007. Kiertue päättyi Suomessa Tampereen Pakkahuoneella 16. joulukuuta 2007 (yhtye konsertoi myös Helsingin jäähallissa edeltävänä iltana). Kiertueen keikoilla yhtye soitti uuden albumin kokonaisuudessaan – joko alusta loppuun tai sekalaisessa järjestyksessä vanhojen kappaleiden kera. Ainoastaan kappale ”My Ashes” jätettiin soittamatta kiertueen loppupuolen keikoilla.
Kappaleet

Fear of a Blank Planet – 7.28
My Ashes – 5.07
Anesthetize – 17.42
Sentimental – 5.26
Way Out of Here – 7.37
Sleep Together – 7.28
Vierailijat

Alex Lifeson (Rush) – kitarasoolo kappaleessa ”Anesthetize”
Robert Fripp (King Crimson) – äänimaisemat kappaleissa ”Way Out of Here” ja ”Nil Recurring”
John Wesley – taustalaulu
Arvostelut

Allmusic:
Desibeli.net:
Imperiumi: 8/10
IGN: 8.7/10
Metacritic: 82/100
Soundi:
Sputnikmusic:
Aiheesta muualla

Fearofablankplanet.com
Jenny Slate

| Jenny Slate |
| --- | --- |
 Slate syyskuussa 2014
Henkilötiedot
Syntynyt: 25. maaliskuuta 1982 (ikä 42) Milton, Massachusetts, Yhdysvallat
Ammatti:  näyttelijä, koomikko
Näyttelijä
Aktiivisena:  2009–
Aiheesta muualla
IMDb
Elonet
Jenny Sarah Slate (s. 25. maaliskuuta 1982) on yhdysvaltalainen näyttelijä ja koomikko.
Slate syntyi juutalaiseen perheeseen ja opiskeli Columbian yliopistossa. Hänet tunnetaan muun muassa roolistaan elokuvassa Obvious Child (2014).
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 2010 | Marcel the Shell with Shoes On | Marcel | äänirooli, lyhytelokuva, myös käsikirjoitus |
| 2011 | Alvin ja pikkuoravat 3 | Zoe |  |
| 2011 | Marcel the Shell with Shoes On, Two | Marcel | äänirooli, myös käsikirjoitus |
| 2012 |  Lorax | Tedin äiti | äänirooli |
| 2012 | Keinoja kaihtamatta | Emily |  |
| 2013 |  Catherine | Catherine | lyhytelokuva, myös käsikirjoitus |
| 2014 | Obvious Child | Donna Stern | myös vastaavana tuottajana |
| 2014 | The Longest Week | Jocelyn |  |
| 2014 | Marcel the Shell with Shoes On, Three | Marcel | äänirooli, myös käsikirjoitus |
| 2015 | Digging for Fire | joogapari |  |
| 2016 | Lemmikkien salainen elämä | Gidget | äänirooli |
| 2016 | Zootopia | Bellwether | äänirooli |
| 2016 | My Blind Brother | Rose |  |
| 2016 | Brain on Fire | Margo |  |
| 2016 | Joshy | Jodi |  |
| 2016 | Zoolander: Super Model | Nani | äänirooli |
| 2017 |  Gifted | Bonnie |  |
| 2017 | Itse ilkimys 3 | Valerie Da Vinci | äänirooli |
| 2017 | Lego Batman Elokuva | Harley Quinn | äänirooli |
| 2017 | Landline | Dana | myös vastaavana tuottajana |
| 2017 |  Aardvark | Emily Milburton |  |
| 2017 | Polkkakuningas | Marla |  |
| 2018 |  Venom | Dora Skirth |  |
| 2018 | Hotel Artemis | Morgan |  |
| 2019 | Lemmikkien salainen elämä 2 | Gidget | äänirooli |
| 2019 | The Sunlit Night | Frances |  |
| 2019 | The Unauthorized Bash Brothers Experience | Stacy |  |
| 2020 |  On the Rocks | Vanessa |  |
| 2022 | Everything Everywhere All at Once | Big Nose |  |
| 2023 | Arkki ja Maasika | The Ark and the Aardvark |  |
| 2024 | Se päättyy meihin | Allysa |  |
Filmografia > Televisiosarjat

| Vuosi | Televisiosarja | Rooli | Huomioita |
| --- | --- | --- | --- |
| 2005 | Starved | Vyönkiristäjien jäsen | 1 jakso |
| 2007 | Honesty | tyttö | 1 jakso |
| 2008 | The Whitest Kids U'Know | Trevorin treffikumppani | 1 jakso |
| 2009 | Important Things with Demetri Martin | morsian | 1 jakso |
| 2009 | Late Show with Jimmy Fallon | Jenny-sivu | 8 jaksoa |
| 2009 |  Brothers | Annette | 2 jaksoa |
| 2009-2010 | Saturday Night Live | useita rooleja |  |
| 2009-2010 | Bored to Death | Stella | 5 jaksoa |
| 2011 | Ugly Americans | Jaclyn | äänirooli, 1 jakso |
| 2012 |  Isän tyttö | Joan | 2 jaksoa |
| 2012, 2016 | Girls | Tally Schifrin | 2 jaksoa |
| 2012-2021 | Bob's Burgers | Tammy, kasiluokan tyttö, lapsi #3, Bernadette, oopperatyttö, Becca, tyttö, Sally, kauppias, oppilas, Rosa, asiakas #2 | äänirooli, 45 jaksoa |
| 2013 | Super Fun Night | Helen-Alice | 1 jakso |
| 2013 |  Catherine | Catherine |  |
| 2013 | Hello Ladies | Amelia Gordon | 4 jaksoa |
| 2013-2015 | House of Lies | Sarah Guggenheim | 11 jaksoa |
| 2013-2015 | Parks and Recreation | Mona-Lisa | 10 jaksoa |
| 2013-2015 | Kroll Show | Liz B., Ruth Diamond Phillips, Denise, Maureen, asianajaja | 14 jaksoa |
| 2014 | Brooklyn 99 | Bianca | 1 jakso |
| 2014-2015 | Married | Jess |  |
| 2015-2019 | Star vs. Pahuuden voimat | Ponipää | äänirooli, 25 jaksoa |
| 2016 | Animals. | käärme | äänirooli, 1 jakso |
| 2016, 2017 | Lady Dynamite | Karen Grisham | 4 jaksoa |
| 2016, 2017 | Adventure Time | Metsästäjätärvelho | äänirooli, 3 jaksoa |
| 2017 | Comrade Detective | Jane | kuusiosainen minisarja |
| 2017-2020 | Big Mouth | Missy Foreman-Greenwald, tarjoilija, Taffiny, implantti, hoitaja, apteekkari, puhelinta tuijottava nainen, motellin tyyny #2, neiti Razz | äänirooli |
| 2018 | Clarence | Pipi, keksikassaneiti, Beatrice | äänirooli, 1 jakso |
| 2018-2020 |  Muppet Babies | neiti Lastenhoitaja | äänirooli |
| 2019 | Simpsonit | Piper Paisley | äänirooli, 1 jakso |
| 2020 | Avalorin Elena | Cahu | äänirooli, 1 jakso |